title: Регламент за изпълнение (ЕС) 2018/303 на Комисията от 27 февруари 2018 година относно неодобряването на активното вещество екстракт от Reynoutria sachalinensis в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (Текст от значение за ЕИП. )

text:
               1.3.2018

               BG

               Официален вестник на Европейския съюз

               L 59/1

         РЕГЛАМЕНТ ЗА ИЗПЪЛНЕНИЕ (ЕС) 2018/303 НА КОМИСИЯТА
   от 27 февруари 2018 година
   относно неодобряването на активното вещество екстракт от Reynoutria sachalinensis в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 от него,
   като има предвид, че:

               (1)

               В съответствие с член 7, параграф 1 от Регламент (ЕО) № 1107/2009 на 3 ноември 2011 г. Обединеното кралство получи заявление от Marrone Bio innovations за одобряване на активното вещество екстракт от Reynoutria sachalinensis.

               (2)

               В съответствие с член 9, параграф 3 от посочения регламент на 21 март 2012 г. държавата членка докладчик уведоми заявителя и останалите държави членки, че заявлението е допустимо, а на 11 май 2012 г. отправи уведомление в този смисъл до Комисията и Европейския орган за безопасност на храните („Органа“).

               (3)

               В съответствие с член 11, параграфи 2 и 3 от посочения регламент беше направена оценка на въздействието на посоченото активно вещество върху здравето на човека и на животните и върху околната среда за предложената от заявителя употреба. На 22 юли 2014 г. държавата членка докладчик представи на Комисията и на Органа проект на доклад за оценка.

               (4)

               Органът изпълни изискванията на член 12, параграф 1 от Регламент (ЕО) № 1107/2009. В съответствие с член 12, параграф 3 от посочения регламент той поиска от заявителя да предостави допълнителна информация на държавите членки, Комисията и Органа. Оценката на допълнителната информация, извършена от държавата членка докладчик, бе предадена на Органа под формата на актуализиран проект на доклад за оценка.

               (5)

               Проектът на доклада за оценка беше подложен на преразглеждане от държавите членки и Органа. Органът представи на Комисията заключението си относно оценката на риска за активното вещество екстракт от Reynoutria sachalinensis
                   (2) на 31 август 2015 г.

               (6)

               С писмо от 16 октомври 2017 г. Marrone Bio innovations оттегли заявлението си за одобрение на екстракт от Reynoutria sachalinensis. Поради оттеглянето на заявлението активното вещество екстракт от Reynoutria sachalinensis не следва да бъде одобрено в съответствие с член 13, параграф 2 от Регламент (ЕО) № 1107/2009.

               (7)

               Настоящият регламент не засяга подаването на ново заявление за екстракт от Reynoutria sachalinensis в съответствие с член 7 от Регламент (ЕО) № 1107/2009.

               (8)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Неодобряване на активно вещество
   Активното вещество екстракт от Reynoutria sachalinensis не се одобрява.
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 февруари 2018 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  ЕОБХ, 2015 г. Заключение във връзка с партньорската проверка на оценката на риска от употребата на активното вещество екстракт от Reynoutria sachalinensis като пестицид. Бюлетин на ЕОБХ (EFSA Journal) 2015; 13(9):4221, 73 стр. Достъпен на следния интернет адрес: www.efsa.europa.eu/efsajournal.


title: Регламент за изпълнение (ЕС) 2018/307 на Комисията от 28 февруари 2018 година за разширяване на специалните гаранции относно Salmonella spp., установени с Регламент (ЕО) № 853/2004 на Европейския парламент и на Съвета, и до месо, получено от бройлери (Gallus gallus), предназначено за Дания (Текст от значение за ЕИП. )

text:
               2.3.2018

               BG

               Официален вестник на Европейския съюз

               L 60/5

         РЕГЛАМЕНТ ЗА ИЗПЪЛНЕНИЕ (ЕС) 2018/307 НА КОМИСИЯТА
   от 28 февруари 2018 година
   за разширяване на специалните гаранции относно Salmonella spp., установени с Регламент (ЕО) № 853/2004 на Европейския парламент и на Съвета, и до месо, получено от бройлери (Gallus gallus), предназначено за Дания
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1), и по-специално член 8, параграф 3, буква б) от него,
   като има предвид, че:

               (1)

               С Регламент (ЕО) № 853/2004 се определят специфични хигиенни правила за храните от животински произход за предприятията за хранителни продукти, като се предвиждат специални гаранции за определени храни от животински произход, предназначени за пазарите на Финландия и Швеция. Съответно предприятията за хранителни продукти, които възнамеряват да пускат месо от конкретни животни на пазара в тези държави членки, следва да съблюдават някои правила по отношение на салмонелата. Освен това пратките от такова месо трябва да се придружават от търговски документ, удостоверяващ, че те са били подложени на микробиологично изследване, резултатът от което е отрицателен, в съответствие със законодателството на Съюза.

               (2)

               В допълнение с Регламент (ЕО) № 1688/2005 на Комисията (2) се уточняват тези специални гаранции, като се установяват правилата относно вземането на проби от такова месо и относно микробиологичните методи за изследването на тези проби. В него се установява и образец на търговски документ, който да придружава пратките от месо.

               (3)

               На 5 октомври 2007 г. датската служба за ветеринарен и хранителен контрол подаде заявление до Комисията за предоставяне на Дания на специални гаранции относно салмонелата в месо, получено от бройлери (Gallus gallus), за цялата територия на Дания в съответствие с Регламент (ЕО) № 853/2004. Заявлението включва описание на датската програма за контрол на салмонелата по отношение на месо, получено от бройлери (Gallus gallus).

               (4)

               По време на срещата от 18 юни 2008 г. Постоянният комитет по хранителната верига и здравето на животните одобри работен документ на службите на Комисията, озаглавен „Ръководство за минималните изисквания, на които трябва да отговарят програмите за контрол на салмонелата, за да бъдат признати за равностойни на програмите, одобрени за Швеция и Финландия по отношение на месото и яйцата от Gallus gallus“ (3) („Ръководството“).

               (5)

               Датската програма за контрол на салмонелата по отношение на месо, получено от бройлери (Gallus gallus), се счита за равностойна на програмата, одобрена за Швеция и Финландия, и отговаря на изискванията на Ръководството. Разпространението на салмонела в родителските стада птици Gallus gallus в Дания е превишило горната граница, предложена в Ръководството, поради което то не може да се счита за равностойно на ситуацията във Финландия и Швеция.

               (6)

               На 6 февруари 2017 г. датската служба за ветеринарен и хранителен контрол предостави данни относно разпространението на салмонела сред стадата птици за разплод, възрастни птици за разплод и бройлери, както и в месото от птици Gallus gallus за периода 2011—2016 г. Нивата на разпространение за периода 2015—2016 г. отговарят на горните граници, установени в Ръководството.

               (7)

               Поради това обхватът на специалните гаранции следва да бъде разширен, за да обхване и предназначените за Дания пратки от месо, получено от бройлери (Gallus gallus). Освен това за тези пратки следва се прилагат правилата, установени с Регламент (ЕО) № 1688/2005 по отношение на вземането на проби от такова месо, на микробиологичните методи за изследването на тези проби и на търговския документ.

               (8)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   На Дания се разрешава да прилага специалните гаранции относно Salmonella spp., предвидени в член 8, параграф 2 от Регламент (ЕО) № 853/2004, по отношение на пратките от месо, съгласно определението в точка 1.1 от приложение I към посочения регламент, което месо е получено от бройлери (Gallus gallus) и е предназначено за Дания.
   Член 2
   Пратките от месо, посочени в член 1, се придружават от търговски документ, който съответства на образеца, предвиден в приложение IV към Регламент (ЕО) № 1688/2005.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 февруари 2018 година.

            За Комисията

            Председател

         Jean-Claude JUNCKER

      (1)  ОВ L 139, 30.4.2004 г., стр. 55.

      (2)  Регламент (ЕО) № 1688/2005 на Комисията от 14 октомври 2005 г. за прилагане на Регламент (ЕО) № 853/2004 на Европейския парламент и на Съвета по отношение на специалните гаранции относно салмонела за пратки към Финландия и Швеция с определени видове месо и яйца (ОВ L 271, 15.10.2005 г., стр. 17).

      (3)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: Регламент за изпълнение (ЕС) 2018/310 на Комисията от 1 март 2018 година за определяне на вносните мита в сектора на зърнените култури, приложими от 2 март 2018 година

text:
               2.3.2018

               BG

               Официален вестник на Европейския съюз

               L 60/19

         РЕГЛАМЕНТ ЗА ИЗПЪЛНЕНИЕ (ЕС) 2018/310 НА КОМИСИЯТА
   от 1 март 2018 година
   за определяне на вносните мита в сектора на зърнените култури, приложими от 2 март 2018 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183 от него,
   като има предвид, че:

               (1)

               В член 1, параграф 1 от Регламент (ЕС) № 642/2010 на Комисията (2) се предвижда, че вносното мито за продуктите, класирани в кодове по КН 1001 11 00, 1001 19 00, ex 1001 91 20 (мека (обикновена) пшеница за посев), ex 1001 99 00 (висококачествена мека (обикновена) пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00, е равно на интервенционната цена, валидна за тези продукти при вноса, увеличена с 55 %, минус вносната цена CIF, приложима за въпросната доставка. Това мито обаче не може да надхвърля ставката на митото от Общата митническа тарифа.

               (2)

               В член 1, параграф 2 от Регламент (ЕС) № 642/2010 се предвижда, че за целите на изчисляването на вносното мито, посочено в параграф 1 от същия член, периодично се определят представителни вносни цени CIF за упоменатите в същия параграф продукти.

               (3)

               Съгласно член 2, параграф 1 от Регламент (ЕС) № 642/2010 вносната цена, която трябва да се използва за изчисляване на вносното мито за продуктите по член 1, параграф 1 от посочения регламент, е дневната представителна вносна цена CIF, определена съгласно метода, предвиден в член 5 от същия регламент.

               (4)

               От 21 септември 2017 г. вносното мито за продуктите с произход от Канада, класирани в кодове по КН 1001 11 00, 1001 19 00, ex 1001 99 00 (висококачествена мека (обикновена) пшеница, различна от тази за посев), 1002 10 00 и 1002 90 00, се изчислява в съответствие с член 2, параграф 5 от Регламент (ЕС) № 642/2010.

               (5)

               Необходимо е да се определят вносните мита за периода, започващ от 2 март 2018 г., които да са приложими до определянето и влизането в сила на нови вносни мита.

               (6)

               Съгласно член 2, параграф 2 от Регламент (ЕС) № 642/2010 е целесъобразно настоящият регламент да влезе в сила в деня на неговото публикуване,

         ПРИЕ НАСТОЯЩИЯ РЕГЛАМЕНТ:
   Член 1
   От 2 март 2018 г. вносните мита в сектора на зърнените култури, посочени в член 1, параграф 1 от Регламент (ЕС) № 642/2010, са определени в приложение I към настоящия регламент въз основа на елементите, изложени в приложение II.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 март 2018 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕС) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (ОВ L 187, 21.7.2010 г., стр. 5).

      ПРИЛОЖЕНИЕ I

                     Вносни мита за продуктите, посочени в член 1, параграф 1 от Регламент (ЕС) № 642/2010, приложими от 2 март 2018 г.

                  Код по КН

                  Описание на стоките

                  Вносно мито (1)
                      (2)

                  (EUR/t)

                  1001 11 00

                  ПШЕНИЦА твърда, за посев

                  0,00

                  1001 19 00

                  ПШЕНИЦА твърда, висококачествена, различна от тази за посев

                  0,00

                  със средно качество, различна от тази за посев

                  0,00

                  с ниско качество, различна от тази за посев

                  0,00

                  ex 1001 91 20

                  ПШЕНИЦА мека (обикновена), за посев

                  0,00

                  ex 1001 99 00

                  ПШЕНИЦА мека (обикновена), висококачествена, различна от тази за посев

                  0,00

                  1002 10 00

                  РЪЖ, за посев

                  0,56

                  1002 90 00

                  РЪЖ, различна от тази за посев

                  0,56

                  1005 10 90

                  ЦАРЕВИЦА за посев, различна от хибридна

                  0,56

                  1005 90 00

                  ЦАРЕВИЦА, различна от тази за посев (3)

                  0,56

                  1007 10 90

                  СОРГО на зърна, различно от хибриди за посев

                  0,56

                  1007 90 00

                  СОРГО на зърна, различно от това за посев

                  0,56

         (1)  Съгласно член 2, параграф 4 от Регламент (ЕС) № 642/2010 вносителят може да ползва намаление на митата със:

                  —

                  3 EUR на тон, ако пристанището на разтоварване се намира в Средиземно море (отвъд Гибралтарския провлак) или в Черно море и ако стоката пристига в Съюза през Атлантическия океан или през Суецкия канал,

                  —

                  2 EUR на тон, ако пристанището на разтоварване се намира в Дания, Естония, Ирландия, Латвия, Литва, Полша, Финландия, Швеция, Обединеното кралство или на атлантическия бряг на Иберийския полуостров и ако стоката пристига в Съюза през Атлантическия океан.

         (2)  За продуктите с произход от Канада, класирани в кодове по КН 1001 11 00, 1001 19 00, ex 1001 99 00 (висококачествена мека (обикновена) пшеница, различна от тази за посев), 1002 10 00 и 1002 90 00, митото се изчислява в съответствие с член 2, параграф 5 от Регламент (ЕС) № 642/2010.

         (3)  Вносителят може да ползва фиксирано намаление от 24 EUR на тон, когато са изпълнени условията по член 3 от Регламент (ЕС) № 642/2010.

      ПРИЛОЖЕНИЕ II

         ЕЛЕМЕНТИ ЗА ИЗЧИСЛЯВАНЕ НА МИТАТА, ОПРЕДЕЛЕНИ В ПРИЛОЖЕНИЕ I

                  1.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              (EUR/t)

                              Мека (обикновена) пшеница (1)

                              Царевица

                              Борса

                              Минеаполис

                              Чикаго

                              Котировка

                              193,300

                              117,450

                              Премия за Залива

                              84,902

                              21,549

                              Премия за Големите езера

                              —

                              —

                  2.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              Разходи за навло: Мексикански залив – Ротердам:

                              17,471 EUR/t

                              Разходи за навло: Големи езера – Ротердам:

                              — EUR/t

         (1)  Включена е положителна премия от 14 EUR/t (член 5, параграф 3 от Регламент (ЕС) № 642/2010).


title: Регламент за изпълнение (ЕС) 2018/308 на Комисията от 1 март 2018 година за установяване на техническите стандарти за изпълнение по Директива 2014/59/ЕС на Европейския парламент и на Съвета по отношение на форматите, таблиците и определенията за откриване и предаване на информация от органите за преструктуриране с оглед информиране на Европейския банков орган относно минималното изискване за собствени средства и приемливи задължения (Текст от значение за ЕИП. )

text:
                  2.3.2018

                  BG

                  Официален вестник на Европейския съюз

                  L 60/7

            РЕГЛАМЕНТ ЗА ИЗПЪЛНЕНИЕ (ЕС) 2018/308 НА КОМИСИЯТА
      от 1 март 2018 година
      за установяване на техническите стандарти за изпълнение по Директива 2014/59/ЕС на Европейския парламент и на Съвета по отношение на форматите, таблиците и определенията за откриване и предаване на информация от органите за преструктуриране с оглед информиране на Европейския банков орган относно минималното изискване за собствени средства и приемливи задължения
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Директива 2014/59/ЕС на Европейския парламент и на Съвета от 15 май 2014 г. за създаване на рамка за възстановяване и преструктуриране на кредитни институции и инвестиционни посредници и за изменение на Директива 82/891/ЕИО на Съвета и директиви 2001/24/ЕО, 2002/47/ЕО, 2004/25/ЕО, 2005/56/ЕО, 2007/36/ЕО, 2011/35/ЕС, 2012/30/ЕС и 2013/36/ЕС и на регламенти (ЕС) № 1093/2010 и (ЕС) № 648/2012 на Европейския парламент и на Съвета (1), и по-специално член 45, параграф 17 от нея,
      като има предвид, че:

                  (1)

                  Органите за преструктуриране имат задачата да определят минималното изискване за собствени средства и приемливи задължения (МИПЗ) за всяка институция в съответствие с изискванията и процедурите, предвидени в член 45 от Директива 2014/59/ЕС и допълнително уточнени с Делегиран регламент (ЕС) 2016/1450 на Комисията (2).

                  (2)

                  По силата на член 45, параграф 16 от Директива 2014/59/ЕС органите за преструктуриране трябва да информират, съгласувано с компетентните органи, Европейския банков орган (ЕБО) относно изискванията, които те са определили. Единните формати, таблици и определения за откриване и предаване на тази информация на ЕБО следва да бъдат оформени по начин, улесняващ извършвания от ЕБО мониторинг на решенията за МИПЗ и гарантиращ рационалната оценка на конвергенцията чрез съгласуван подход в целия Съюз.

                  (3)

                  По отношение на групите, за които се прилагат консолидирани МИПЗ, е необходимо да се изясни — чрез съвместно решение между органа за преструктуриране на ниво група и органа за преструктуриране, отговарящ за дъщерното предприятие на индивидуално ниво, или при липса на съвместно решение — чрез решение, взето от органа за преструктуриране на дъщерното предприятие, кой орган за преструктуриране следва да предоставя на ЕБО информацията относно МИПЗ, определено за съответното предприятие майка, както и МИПЗ, приложимо за дъщерните предприятия. С цел да се гарантира, че на ЕБО се предоставя информацията, която му е необходима както по отношение на предприятието майка, така и по отношение на дъщерните предприятия, съответният орган за преструктуриране на ниво група следва да бъде задължен да информира, съгласувано с консолидиращия надзорник, ЕБО относно МИПЗ, определено за съответното предприятие майка както на индивидуална, така и на консолидирана основа, а органите за преструктуриране, отговарящи за дъщерните предприятия на групата, следва да бъдат задължени да информират, съгласувано с компетентните органи, ЕБО относно МИПЗ, определено за всяка институция в рамките на тяхната компетентност.

                  (4)

                  С цел насърчаване на сближаването на практиките по отношение на решенията за МИПЗ и укрепване на мониторинговата функция на ЕБО следва да бъдат установени единни периоди и дати на подаване на информация, в рамките на които органите за преструктуриране да докладват информацията на ЕБО.

                  (5)

                  Настоящият регламент е изготвен въз основа на проектите на технически стандарти за изпълнение, представени на Комисията от ЕБО.

                  (6)

                  ЕБО проведе открити обществени консултации по проектите на технически стандарти за изпълнение, въз основа на които е изготвен настоящият регламент, анализира свързаните с тях потенциални разходи и ползи и поиска становище от Групата на участниците от банковия сектор, създадена съгласно член 37 от Регламент (ЕС) № 1093/2010 на Европейския парламент и на Съвета (3),

            ПРИЕ НАСТОЯЩИЯ РЕГЛАМЕНТ:
      Член 1
      Информация, включена в таблиците
      1.   В съответствие с член 45, параграф 16 от Директива 2014/59/ЕС органите за преструктуриране, съгласувано с компетентните органи, предоставят на ЕБО информацията, определена с таблиците в приложения I и II към настоящия регламент, за да информират ЕБО за минималното изискване за собствени средства и приемливи задължения (МИПЗ) и, когато е приложимо, за изискването по член 45, параграф 13 от посочената директива, определени на индивидуална и консолидирана основа за всяка институция в рамките на тяхната компетентност.
      2.   По отношение на институции, които са част от група, за която се прилага консолидирано МИПЗ, органите за преструктуриране, съгласувано с компетентните органи, предоставят на ЕБО също информацията, определена с таблицата в приложение III.
      3.   Когато е посочено в таблицата в приложение II, органите за преструктуриране предоставят, за целите на параграфи 1 и 2 и доколкото позволяват техните възможности, качествена информация относно причините за решенията за МИПЗ, включително ако е уместно, препратки към индивидуални и групови планове за преструктуриране, публични решения или политически декларации на органа за преструктуриране, или други придружаващи документи.
      4.   Използваните в приложение II термини имат значението, дадено им в съответните разпоредби, посочени в съответната колона от включената в приложението таблица.
      Член 2
      Опростено изискване за докладване за институциите, подлежащи на освобождаване, и институциите, за които размерът на рекапитализацията е нулев
      1.   Чрез дерогация от член 1 от настоящия регламент, органите за преструктуриране предоставят на ЕБО по отношение на институциите, които са освободени от прилагането на МИПЗ съгласно член 45, параграф 11 или 12 от Директива 2014/59/ЕС, информацията, определена в приложение I, в колони 10 — 90 от приложение II и — по отношение на институции, които са част от група, за която се прилага консолидирано МИПЗ, в приложение III към настоящия регламент.
      2.   Чрез дерогация от член 1 от настоящия регламент, органите за преструктуриране предоставят на ЕБО по отношение на институциите, за които размерът на рекапитализацията е нулев в съответствие с член 2, параграф 2 от Делегиран регламент (ЕС) 2016/1450, информацията, определена в приложение I, в колони 10 — 120 от приложение II и — по отношение на институции, които са част от група, за която се прилага консолидирано МИПЗ, в приложение III към настоящия регламент.
      Член 3
      Докладващ орган по отношение на групи
      По отношение на групи, за които се прилага консолидирано МИПЗ, информацията, посочена в членове 1 и 2, се предоставя по следния начин:

                  а)

                  съответният орган за преструктуриране на ниво група информира, съгласувано с консолидиращия надзорник, ЕБО относно МИПЗ, определено както на индивидуална, така и на консолидирана основа за предприятието майка от Съюза или предприятието майка, посочено в член 2 от Регламент (ЕС) № 806/2014 на Европейския парламент и на Съвета (4);

                  б)

                  съответните органи за преструктуриране информират, съгласувано с компетентния орган, ЕБО за МИПЗ, приложимо на индивидуално ниво за дъщерните предприятия на групата в рамките на тяхната компетентност.

            Член 4
      Периоди на докладване и дати на подаване на информация
      1.   Органите за преструктуриране предават без неоправдано забавяне информацията, посочена в член 1, след като решението за установяване на МИПЗ е било взето или актуализирано.
      2.   До 30 април всяка година органите за преструктуриране предават посочената в член 2 информация за МИПЗ, което е определено и продължава да се прилага към 1 април на същата година.
      Член 5
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 1 март 2018 година.

               За Комисията

               Председател

            Jean-Claude JUNCKER

         (1)  ОВ L 173, 12.6.2014 г., стр. 190.

         (2)  Делегиран регламент (ЕС) 2016/1450 на Комисията от 23 май 2016 г. за допълване на Директива 2014/59/ЕС на Европейския парламент и на Съвета по отношение на регулаторните технически стандарти, с които се уточняват критериите във връзка с методиката за определяне на минималните изисквания за собствени средства и приемливи пасиви (ОВ L 237, 3.9.2016 г., стр. 1).

         (3)  Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).

         (4)  Регламент (ЕС) № 806/2014 на Европейския парламент и на Съвета от 15 юли 2014 г. за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (ОВ L 225, 30.7.2014 г., стр. 1).

         ПРИЛОЖЕНИЕ I

            Информация относно докладващия орган за преструктуриране

                     Докладващ орган за преструктуриране

                     Дата на подаване

                     Лице за контакт

                     Име

                     Електронна поща

                     Телефонен номер

                     Общи бележки (ако има такива)

         ПРИЛОЖЕНИЕ II

            Информация относно МИПЗ

                     Задължителни полета

                     Опростена таблица за докладване
                     (ако за позиция 90 е посочено „Да“)

                     Незадължително за институциите, за които размерът на рекапитализацията е нулев при прилагане на член 2, параграф 2 от Делегиран регламент (ЕС) 2016/1450 на Комисията

                     Попълва се за всички институции

                     За институциите, за които размерът на рекапитализацията е нулев при прилагане на член 2, параграф 2 от Делегиран регламент (ЕС) 2016/1450 на Комисията

                     Вид изискване

                     Общо задължения и собствени средства

                     Обща рискова експозиция

                     Знаменател на коефициента на ливъридж

                     Размер за покриване на загубите

                     Размер на рекапитализацията

                     Корекции във връзка с пречки пред преструктурирането, размера, системния риск и вноските за СГД

                     Комбинирано оценяване на МИПЗ

                     Временни договорености и такива във връзка с етапа след преструктурирането (ако е приложимо)

                     Препратка към нормативен акт

                     Член 45, параграфи 7 и 8 от Директива 2014/59/ЕС или член 12, параграф 8 от Регламент (ЕС) № 806/2014

                     Обща информация

                     Член 45, параграфи 11 и 12 от Директива 2014/59/ЕС или член 12, параграф 10 от Регламент (ЕС) № 806/2014

                     Опростена таблица за докладване
                     (ако е приложимо)

                     Член 1, параграф 4 от Регламент за изпълнение (ЕС) 2016/962 на Комисията

                     Член 1, параграф 4 от Делегиран регламент (ЕС) 2016/1450 на Комисията

                     Член 1, параграф 5, буква б), подточка i) и/или член 1, параграф 5, буква б), подточка ii) от Делегиран регламент (ЕС) 2016/1450 на Комисията

                     Член 45, параграфи 9 и 10 от Директива 2014/59/ЕС

                     Член 7, параграф 2 от Делегиран регламент (ЕС) 2016/1450 на Комисията

                     Член 2, параграф 3 от Делегиран регламент (ЕС) 2016/1450 на Комисията и член 92, параграфи 3 и 4 от Регламент (ЕС) № 575/2013 (1)

                     Член 2, параграф 3 от Делегиран регламент (ЕС) 2016/1450 на Комисията и член 429, параграфи 4—11 от Регламент (ЕС) № 575/2013

                     Член 1, параграф 4 от Делегиран регламент (ЕС) 2016/1450 на Комисията

                     Член 1, параграф 5, буква б), подточка i) от Делегиран регламент (ЕС) 2016/1450 на Комисията

                     Член 1, параграф 5, буква б), подточка ii) от Делегиран регламент (ЕС) 2016/1450 на Комисията

                     Член 2, параграфи 5 и 6 от Делегиран регламент (ЕС) 2016/1450 на Комисията

                     Член 2, параграфи 7 и 8 от Делегиран регламент (ЕС) 2016/1450 на Комисията

                     Член 2, параграф 8 от Делегиран регламент (ЕС) 2016/1450 на Комисията

                     Член 2, параграф 9 от Делегиран регламент (ЕС) 2016/1450 на Комисията

                     Член 2, параграф 10 от Делегиран регламент (ЕС) 2016/1450 на Комисията

                     Член 3 от Делегиран регламент (ЕС) 2016/1450 на Комисията

                     Член 5 от Делегиран регламент (ЕС) 2016/1450 на Комисията

                     Член 6 от Делегиран регламент (ЕС) 2016/1450 на Комисията

                     Член 7, параграф 1 от Делегиран регламент (ЕС) 2016/1450 на Комисията

                     Член 7, параграф 2 от Делегиран регламент (ЕС) 2016/1450 на Комисията

                     Член 45, параграф 13 от Директива 2014/59/EС

                     Член 8 от Делегиран регламент (ЕС) 2016/1450 на Комисията

                     Член 8, параграф 2 от Делегиран регламент (ЕС) 2016/1450 на Комисията

                     Идентификационен код на правния субект (ИКПС)

                     Изискване на индивидуална или на консолидирана основа?

                     Наименование на субекта

                     Държава членка на учредяване

                     Дали докладващият орган за преструктуриране е органът за преструктуриране на ниво група?

                     Дата на решението за МИПЗ или на решението за освобождаване

                     Дали прилагането на МИПЗ е отменено от органа за преструктуриране?

                     Бележки

                     Опростена таблица за докладване (ако е приложимо)

                     Категория на институцията (ако е приложимо)

                     Дали МИПЗ е равно на базовия размер за покриване на загубите?

                     Видове корекции на размера за покриване на загубите (ако е приложимо)

                     МИПЗ, определен чрез съвместно решение

                     Текуща стойност

                     Референтна дата на отчитане на позиция 140

                     Текуща стойност

                     Референтна дата на отчитане на позиция 160

                     Предполагаема стойност след преструктурирането

                     Бележки

                     Текуща стойност

                     Референтна дата на отчитане на позиция 200

                     Предполагаема стойност след преструктурирането

                     Бележки

                     Базов размер за покриване на загубите съгласно член 1, параграф 4 от Делегиран регламент (ЕС) 2016/1450 на Комисията

                     Корекция към по-висока стойност

                     Вид/-ове корекция към по-висока стойност

                     Бележки

                     Корекция към по-ниска стойност

                     Вид/-ове корекция към по-ниска стойност

                     Бележки

                     Общо (240 + 250 + 280)

                     За удовлетворяване на условията за упражняване на дейност

                     Допълнителна сума по подразбиране за запазване на доверието на пазара чрез спазване на буферите

                     Корекция за запазване на доверието на пазара след сравнение със сходни групи

                     Бележки

                     Корекция към по-ниска стойност с оглед на информацията, получена от компетентния орган по отношение на стопанския модел, модела на финансиране и общия рисков профил на институцията

                     Бележки

                     Корекция на колона 330 за дъщерни предприятия на групата

                     Бележки

                        Общо (320 + 330 + 340 + 360 + 380)

                     За изключения от рекапитализацията чрез вътрешни източници

                     Бележки

                     За размер и системен риск

                     Бележки

                     За участие на СГД във финансирането на преструктурирането

                     Бележки

                        Общо (410 + 430 + 450)

                        Общо (310 + 400 + 470)

                     МИПЗ като % общите задължения и собствени средства (480 / 140)

                     Процент на МИПЗ, удовлетворен чрез договорни инструменти за споделяне на загуби

                     Дата, на която трябва да бъдат изпълнени изискванията по 490

                     Вид на преходните договорености

                     Планирано МИПЗ (като % от общите задължения и собствени средства)

                     Планирана дата на прилагане

                     Планирано МИПЗ (като % от общите задължения и собствени средства)

                     Планирана дата на прилагане

                     Планирано МИПЗ (като % от общите задължения и собствени средства)

                     Планирана дата на прилагане

                     Планирано МИПЗ (като % от общите задължения и собствени средства)

                     Планирана дата на прилагане

                     Счетоводна рамка

                     10

                     20

                     30

                     40

                     50

                     60

                     70

                     80

                     90

                     100

                     110

                     120

                     130

                     140

                     150

                     160

                     170

                     180

                     190

                     200

                     210

                     220

                     230

                     240

                     250

                     260

                     270

                     280

                     290

                     300

                     310

                     320

                     330

                     340

                     350

                     360

                     370

                     380

                     390

                     400

                     410

                     420

                     430

                     440

                     450

                     460

                     470

                     480

                     490

                     500

                     510

                     520

                     530

                     540

                     550

                     560

                     570

                     580

                     590

                     600

                     610

            (1)  Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1).

         ПРИЛОЖЕНИЕ III

            Разположение на МИПЗ

                     Институция

                     Крайно предприятие майка

                     Предприятие майка от Съюза

                     Съответно непосредствено предприятие майка

                     Идентификационен код на правния субект (ИКПС)

                     Наименование на субекта

                     Държава членка на учредяване

                     ИКПС

                     Наименование на субекта

                     Държава на учредяване

                     ИКПС

                     Наименование на субекта

                     Държава членка на учредяване

                     ИКПС

                     Наименование на субекта

                     Държава на учредяване


title: Регламент за изпълнение (ЕС) 2018/309 на Комисията от 1 март 2018 година за неподновяване на одобрението на активното вещество пропинеб в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

text:
               2.3.2018

               BG

               Официален вестник на Европейския съюз

               L 60/16

         РЕГЛАМЕНТ ЗА ИЗПЪЛНЕНИЕ (ЕС) 2018/309 НА КОМИСИЯТА
   от 1 март 2018 година
   за неподновяване на одобрението на активното вещество пропинеб в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 и член 78, параграф 2 от него,
   като има предвид, че:

               (1)

               С Директива 2003/39/ЕО на Комисията (2) пропинеб бе включен като активно вещество в приложение I към Директива 91/414/ЕИО на Съвета (3).

               (2)

               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).

               (3)

               Срокът на одобрението на активното вещество пропинеб, определен в част А от приложението към Регламент за изпълнение (ЕС) № 540/2011, изтича на 31 януари 2019 г.

               (4)

               В съответствие с член 1 от Регламент за изпълнение (ЕС) № 844/2012 на Комисията (5) и в предвидения в същия член срок бе подадено заявление за подновяване на одобрението на пропинеб.

               (5)

               Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според държавата членка докладчик заявлението е пълно.

               (6)

               Държавата членка докладчик изготви доклад за оценка във връзка с подновяването, като се консултира с държавата членка съдокладчик, и на 1 октомври 2015 г. го представи на Европейския орган по безопасност на храните („Органа“) и на Комисията.

               (7)

               Органът изпрати доклада за оценка във връзка с подновяването на заявителя и на държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.

               (8)

               На 15 ноември 2016 г. Органът предаде на Комисията заключението си (6) за това дали може да се очаква пропинеб да отговаря на критериите за одобряване, предвидени в член 4 от Регламент (ЕО) № 1107/2009. Органът заключи, че оценката на риска за потребителите посредством хранителния прием не може да се извърши за продуктите от растителен и животински произход. Въз основа на наличните в досието данни не беше възможно да бъде завършена оценката на съответните метаболити на пропинеб.

               (9)

               Освен това Органът подчерта наличието на проблемна за пропинеб област, свързана с нарушаващите функциите на ендокринната система свойства на съответния метаболит 4-метилимидазолидин-2-тион (PTU), който е класифициран като токсичен за репродукцията от категория 2 и чиято токсичност засяга щитовидната жлеза.

               (10)

               Освен това Органът не можа да приключи оценката на риска за пчелените люпила и заключи, че по отношение на веществото пропинеб не може да бъде изключено наличието на висок риск за развитието на пчелните люпила.

               (11)

               Комисията прикани заявителя да представи своите коментари относно заключението на Органа. Освен това в съответствие с член 14, параграф 1, трета алинея от Регламент за изпълнение (ЕС) № 844/2012 Комисията прикани заявителя да представи коментари по проекта на доклад за подновяване. Заявителят представи своите коментари, които бяха разгледани внимателно.

               (12)

               Независимо от изложените от заявителя аргументи, не беше възможно да бъдат отхвърлени опасенията, свързани с веществото.

               (13)

               Въз основа на идентифицираните рискове не беше установено, че посочените в член 4 от Регламент (ЕО) № 1107/2009 критерии за одобрение са изпълнени при един или повече представителни видове употреба на най-малко един продукт за растителна защита. Поради това в съответствие с член 20, парaграф 1, буква б) от същия регламент е целесъобразно да не се подновява одобрението на активното вещество пропинеб.

               (14)

               Поради това Регламент за изпълнение (ЕС) № 540/2011 на Комисията следва да бъде съответно изменен.

               (15)

               На държавите членки следва да се предостави достатъчно време да отнемат разрешенията за продукти за растителна защита, съдържащи пропинеб.

               (16)

               За продуктите за растителна защита, съдържащи пропинеб, за които държавите членки предоставят гратисен период в съответствие с член 46 от Регламент (ЕО) № 1107/2009, посоченият период следва да изтече най-късно на 22 юни 2019 г.

               (17)

               С Регламент за изпълнение (ЕС) 2018/84 на Комисията (7) срокът на одобрението за пропинеб бе удължен до 31 януари 2019 г., за да се даде възможност процедурата по подновяването да приключи, преди срокът на одобрението да изтече. Тъй като обаче решението е взето преди изтичането на този удължен срок, настоящият регламент следва да започне да се прилага възможно най-бързо.

               (18)

               Настоящият регламент не възпрепятства подаването на ново заявление за одобрение на пропинеб в съответствие с член 7 от Регламент (ЕО) № 1107/2009.

               (19)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Неподновяване на одобрението на активното вещество
   Одобрението на активното вещество пропинеб не се подновява.
   Член 2
   Изменения на Регламент за изпълнение (ЕС) № 540/2011
   В част А от приложението към Регламент за изпълнение (ЕС) № 540/2011 ред № 54 относно пропинеб се заличава.
   Член 3
   Преходни мерки
   Държавите членки отнемат разрешенията за продукти за растителна защита, съдържащи пропинеб като активно вещество, не по-късно от 22 юни 2018 г.
   Член 4
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича най-късно на 22 юни 2019 г.
   Член 5
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 март 2018 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Директива 2003/39/ЕО на Комисията от 15 май 2003 г. за изменение на Директива 91/414/ЕИО на Съвета относно включването на активните вещества пропинеб и пропизамид (ОВ L 124, 20.5.2003 г., стр. 30).

      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).

      (6)  ЕОБХ (Европейски орган за безопасност на храните), 2016 г. Заключение във връзка с партньорската проверка на оценката на риска от употребата на активното вещество пропинеб като пестицид. EFSA Journal (Бюлетин на ЕОБХ) 2016;14(11):4605, 26 стр. doi:10.2903/j.efsa.2016.4605.

      (7)  Регламент за изпълнение (ЕС) 2018/84 на Комисията от 19 януари 2018 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества хлорпирифос, хлорпирифос-метил, клотианидин, медни съединения, димоксистробин, манкоцеб, мекопроп-P, метирам, оксамил, петоксамид, пропиконазол, пропинеб, пропизамид, пираклостробин и зоксамид (ОВ L 16, 20.1.2018 г., стр. 8).


title: Регламент за изпълнение (ЕС) 2018/316 на Комисията от 2 март 2018 година за определяне на вносните мита в сектора на зърнените култури, приложими от 3 март 2018 година

text:
               3.3.2018

               BG

               Официален вестник на Европейския съюз

               L 61/1

         РЕГЛАМЕНТ ЗА ИЗПЪЛНЕНИЕ (ЕС) 2018/316 НА КОМИСИЯТА
   от 2 март 2018 година
   за определяне на вносните мита в сектора на зърнените култури, приложими от 3 март 2018 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183 от него,
   като има предвид, че:

               (1)

               В член 1, параграф 1 от Регламент (ЕС) № 642/2010 на Комисията (2) се предвижда, че вносното мито за продуктите, класирани в кодове по КН 1001 11 00, 1001 19 00, ex 1001 91 20 (мека (обикновена) пшеница за посев), ex 1001 99 00 (висококачествена мека (обикновена) пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00, е равно на интервенционната цена, валидна за тези продукти при вноса, увеличена с 55 %, минус вносната цена CIF, приложима за въпросната доставка. Това мито обаче не може да надхвърля ставката на митото от Общата митническа тарифа.

               (2)

               В член 1, параграф 2 от Регламент (ЕС) № 642/2010 се предвижда, че за целите на изчисляването на вносното мито, посочено в параграф 1 от същия член, периодично се определят представителни вносни цени CIF за упоменатите в същия параграф продукти.

               (3)

               Съгласно член 2, параграф 1 от Регламент (ЕС) № 642/2010 вносната цена, която трябва да се използва за изчисляване на вносното мито за продуктите по член 1, параграф 1 от посочения регламент, е дневната представителна вносна цена CIF, определена съгласно метода, предвиден в член 5 от същия регламент.

               (4)

               От 21 септември 2017 г. вносното мито за продуктите с произход от Канада, класирани в кодове по КН 1001 11 00, 1001 19 00, ex 1001 99 00 (висококачествена мека (обикновена) пшеница, различна от тази за посев), 1002 10 00 и 1002 90 00, се изчислява в съответствие с член 2, параграф 5 от Регламент (ЕС) № 642/2010.

               (5)

               Необходимо е да се определят вносните мита за периода, започващ от 3 март 2018 г., които да са приложими до определянето и влизането в сила на нови вносни мита.

               (6)

               Съгласно член 2, параграф 2 от Регламент (ЕС) № 642/2010 е целесъобразно настоящият регламент да влезе в сила в деня на неговото публикуване,

         ПРИЕ НАСТОЯЩИЯ РЕГЛАМЕНТ:
   Член 1
   От 3 март 2018 г. вносните мита в сектора на зърнените култури, посочени в член 1, параграф 1 от Регламент (ЕС) № 642/2010, са определени в приложение I към настоящия регламент въз основа на елементите, изложени в приложение II.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 март 2018 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕС) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (ОВ L 187, 21.7.2010 г., стр. 5).

      ПРИЛОЖЕНИЕ I

                     Вносни мита за продуктите, посочени в член 1, параграф 1 от Регламент (ЕС) № 642/2010, приложими от 3 март 2018 г.

                  Код по КН

                  Описание на стоките

                  Вносно мито (1)
                      (2)

                  (EUR/t)

                  1001 11 00

                  ПШЕНИЦА твърда, за посев

                  0,00

                  1001 19 00

                  ПШЕНИЦА твърда, висококачествена, различна от тази за посев

                  0,00

                  със средно качество, различна от тази за посев

                  0,00

                  с ниско качество, различна от тази за посев

                  0,00

                  ex 1001 91 20

                  ПШЕНИЦА мека (обикновена), за посев

                  0,00

                  ex 1001 99 00

                  ПШЕНИЦА мека (обикновена), висококачествена, различна от тази за посев

                  0,00

                  1002 10 00

                  РЪЖ, за посев

                  0,00

                  1002 90 00

                  РЪЖ, различна от тази за посев

                  0,00

                  1005 10 90

                  ЦАРЕВИЦА за посев, различна от хибридна

                  0,00

                  1005 90 00

                  ЦАРЕВИЦА, различна от тази за посев (3)

                  0,00

                  1007 10 90

                  СОРГО на зърна, различно от хибриди за посев

                  0,00

                  1007 90 00

                  СОРГО на зърна, различно от това за посев

                  0,00

         (1)  Съгласно член 2, параграф 4 от Регламент (ЕС) № 642/2010 вносителят може да ползва намаление на митата със:

                  —

                  3 EUR на тон, ако пристанището на разтоварване се намира в Средиземно море (отвъд Гибралтарския провлак) или в Черно море и ако стоката пристига в Съюза през Атлантическия океан или през Суецкия канал,

                  —

                  2 EUR на тон, ако пристанището на разтоварване се намира в Дания, Естония, Ирландия, Латвия, Литва, Полша, Финландия, Швеция, Обединеното кралство или на атлантическия бряг на Иберийския полуостров и ако стоката пристига в Съюза през Атлантическия океан.

         (2)  За продуктите с произход от Канада, класирани в кодове по КН 1001 11 00, 1001 19 00, ex 1001 99 00 (висококачествена мека (обикновена) пшеница, различна от тази за посев), 1002 10 00 и 1002 90 00, митото се изчислява в съответствие с член 2, параграф 5 от Регламент (ЕС) № 642/2010.

         (3)  Вносителят може да ползва фиксирано намаление от 24 EUR на тон, когато са изпълнени условията по член 3 от Регламент (ЕС) № 642/2010.

      ПРИЛОЖЕНИЕ II

         ЕЛЕМЕНТИ ЗА ИЗЧИСЛЯВАНЕ НА МИТАТА, ОПРЕДЕЛЕНИ В ПРИЛОЖЕНИЕ I

                  1.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              (EUR/t)

                              Мека (обикновена) пшеница (1)

                              Царевица

                              Борса

                              Минеаполис

                              Чикаго

                              Котировка

                              194,602

                              118,235

                              Премия за Залива

                              84,909

                              21,861

                              Премия за Големите езера

                              —

                              —

                  2.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              Разходи за навло: Мексикански залив – Ротердам:

                              17,619 EUR/t

                              Разходи за навло: Големи езера – Ротердам:

                              — EUR/t

         (1)  Включена е положителна премия от 14 EUR/t (член 5, параграф 3 от Регламент (ЕС) № 642/2010).


title: Регламент за изпълнение (ЕС) 2018/317 на Комисията от 2 март 2018 година за предоставяне на дерогация от Регламент (ЕО) № 1967/2006 на Съвета по отношение на минималното разстояние от брега и минималната дълбочина за улов на стъкленка (Аphia minuta) с корабни грибове в част от териториалните води на Италия

text:
               5.3.2018

               BG

               Официален вестник на Европейския съюз

               L 62/1

         РЕГЛАМЕНТ ЗА ИЗПЪЛНЕНИЕ (ЕС) 2018/317 НА КОМИСИЯТА
   от 2 март 2018 година
   за предоставяне на дерогация от Регламент (ЕО) № 1967/2006 на Съвета по отношение на минималното разстояние от брега и минималната дълбочина за улов на стъкленка (Аphia minuta) с корабни грибове в част от териториалните води на Италия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1967/2006 на Съвета от 21 декември 2006 г. относно мерките за управление на устойчивата експлоатация на рибните ресурси в Средиземно море (1), и по-специално член 13, параграф 5 от него,
   като има предвид, че:

               (1)

               С член 13, параграф 1 от Регламент (ЕО) № 1967/2006 се забранява използването на теглени съоръжения в рамките на 3 морски мили от брега или в рамките на 50-метровата изобата, когато тази дълбочина се достига на по-малко разстояние от брега.

               (2)

               По искане на някоя от държавите членки Комисията може да позволи дерогация от член 13, параграф 1 от Регламент (ЕО) № 1967/2006, ако са изпълнени определени условия по член 13, параграфи 5 и 9.

               (3)

               На 10 януари 2014 г. Комисията получи от Италия искане за дерогация от член 13, параграф 1, първа алинея от посочения регламент с цел използването на корабни грибове за улов на стъкленка (Аphia minuta) в териториалните води на Италия в близост до крайбрежието на залива на Манфредония (регион Апулия).

               (4)

               Искането се отнася до плавателни съдове, регистрирани в морската дирекция на Манфредония, за които е известно, че извършват риболов в продължение на над пет години и провеждат операции съгласно план за управление, регулиращ улова на стъкленка (Аphia minuta) с корабни грибове в риболовния район на Манфредония.

               (5)

               През юли 2016 г. Научният, технически и икономически комитет по рибарство (НТИКР) разгледа поисканата от Италия дерогация и свързания с нея план за управление. НТИКР изтъкна необходимостта от разяснения относно риболовното усилие, използваните риболовни уреди, наблюдението и научните данни. Италия предостави достатъчно разяснения на Комисията и преработи съответно плана си за управление, като промени използваните риболовни уреди, намали риболовното усилие и подсили мерките за контрол.

               (6)

               В съответствие с член 19, параграф 2 от Регламент (ЕО) № 1967/2006 Италия прие с указ (2) плана за управление.

               (7)

               Поисканата от Италия дерогация отговаря на условията, посочени в член 13, параграфи 5 и 9 от Регламент (ЕО) № 1967/2006.

               (8)

               По-специално съществуват специфични географски ограничения, обусловени както от малкия размер на континенталния шелф, така и от пространственото разпределение на целевия вид, обхващащо само определени участъци в крайбрежните райони на дълбочина по-малко от 50 m. Поради това местата за риболов са ограничени.

               (9)

               Риболовът с корабни грибове се извършва близо до брега в плитки води. Естеството на този вид риболов не позволява той да се извършва с други уреди.

               (10)

               Риболовът с корабни грибове не оказва значително въздействие върху морската среда и е много селективен, тъй като грибовете се теглят във водната колона и нямат контакт с морското дъно, а събирането на материал от него би навредило на целевите видове и би направило селективния улов на набелязаните видове практически невъзможен поради малките им размери.

               (11)

               Поисканата от Италия дерогация се отнася до общо 100 съда, макар само 30 да получават разрешение на ден посредством механизъм на редуване. Следователно може да се заключи, че дерогацията се отнася до ограничен брой плавателни съдове.

               (12)

               Тези съдове са включени в списък, съобщен на Комисията в съответствие с изискванията на член 13, параграф 9 от Регламент (ЕО) № 1967/2006.

               (13)

               Планът за управление установява всички подходящи определения за съответните рибни ресурси и гарантира, че риболовното усилие няма да се увеличи в бъдеще, тъй като разрешенията за риболов ще бъдат издадени само на посочените 100 съда, които вече имат разрешение за риболов от Италия.

               (14)

               Съответните риболовни дейности отговарят на изискванията по член 4 от Регламент (ЕО) № 1967/2006, тъй като италианският план за управление изрично забранява риболова над защитени местообитания.

               (15)

               Изискванията по член 8, параграф 1, буква з) от Регламент (ЕО) № 1967/2006 не са приложими, тъй като те се отнасят за траулерите.

               (16)

               Що се отнася до изискването за спазване на член 9, параграф 3 от Регламент (ЕО) № 1967/2006, където е установен минималният размер на окото на мрежата, Комисията отбелязва, че в съответствие с член 9, параграф 7 от същия регламент Италия е разрешила дерогация от посочения член 9, параграф 3 в своя план за управление, тъй като съответните риболовни дейности се отличават с висока степен на селективност, оказват незначително въздействие върху морската среда и не попадат в приложното поле на разпоредбите в член 4, параграф 5 от същия регламент.

               (17)

               Тъй като съответните риболовни дейности се извършват много близо до брега, те не възпрепятстват дейностите на други плавателни съдове.

               (18)

               Планът за управление гарантира, че уловът на видовете, посочени в приложение III към Регламент (ЕО) № 1967/2006, е минимален. Освен това в съответствие с глава 6.1.2 от италианския план за управление уловът на стъкленка (Аphia minuta) е ограничен до риболовния сезон от 1 ноември до 31 март всяка година.

               (19)

               Корабните грибове не се използват за улов на главоноги.

               (20)

               Съответните риболовни дейности отговарят на изискванията за вписване в риболовния дневник, определени в членове 14 и 15 от Регламент (ЕО) № 1224/2009 на Съвета (3).

               (21)

               Италианският план за управление включва мерки за наблюдение на риболовните дейности, предвидени в член 13, параграф 9, трета алинея от Регламент (ЕО) № 1967/2006.

               (22)

               Следователно исканата дерогация следва да бъде предоставена.

               (23)

               Съгласно плана за наблюдение, предвиден в нейния план за управление, Италия следва да представя на Комисията отчети през редовни интервали от време.

               (24)

               Ограничението на срока на дерогацията ще позволи да се гарантират своевременни корективни управленски мерки, ако докладът до Комисията покаже незадоволителен природозащитен статус на експлоатираните запаси, като същевременно се предвиди възможност за оптимизиране на научната база с цел подобряване на плана за управление.

               (25)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Дерогация
   1.   Член 13, параграф 1 от Регламент (ЕО) № 1967/2006 не се прилага в териториалните води на Италия в близост до крайбрежието на залива на Манфредония за улов на стъкленка (Aphia minuta) с корабни грибове.
   2.   Посочените в параграф 1 корабни грибове се използват от съдове, които:

               а)

               са регистрирани в морската дирекция на Манфредония;

               б)

               извършват риболов в продължение на над пет години и за които не се предвижда бъдещо увеличаване на използваното риболовно усилие; както и

               в)

               притежават разрешение за риболов и провеждат операции съгласно плана за управление, приет от Италия в съответствие с член 19, параграф 2 от Регламент (ЕО) № 1967/2006.

         Член 2
   План за наблюдение и доклад
   В срок от една година от влизането в сила на настоящия регламент Италия изпраща на Комисията доклад, изготвен в съответствие с плана за наблюдение, установен в италианския план за управление.
   Член 3
   Влизане в сила и срок на прилагане
   Настоящият регламент влиза в сила на третия ден след деня на публикуването му в Официален вестник на Европейския съюз.

   Той се прилага от 8 март 2018 г. до 8 март 2021 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 март 2018 година.

            За Комисията

            Председател

         Jean-Claude JUNCKER

      (1)  ОВ L 409, 30.12.2006 г., поправена версия в ОВ L 36, 8.2.2007 г., стр. 6.

      (2)  „Adozione del Piano di Gestione per la pesca del rossetto (Aphia minuta) nel Compartimento marittimo di Manfredonia con l'utilizzo della sciabica da natante, in deroga alla dimensione minima della maglia della rete e della distanza dalla costa – Reg.(CE) n.1967/2006, artt.9/13-.“, приет на 28 декември 2017 г.

      (3)  Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (ОВ L 343, 22.12.2009 г., стр. 1).


title: Регламент за изпълнение (ЕС) 2018/329 на Комисията от 5 март 2018 година за определяне на референтен център на Европейския съюз за хуманно отношение към животните (Текст от значение за ЕИП. )

text:
               6.3.2018

               BG

               Официален вестник на Европейския съюз

               L 63/13

         РЕГЛАМЕНТ ЗА ИЗПЪЛНЕНИЕ (ЕС) 2018/329 НА КОМИСИЯТА
   от 5 март 2018 година
   за определяне на референтен център на Европейския съюз за хуманно отношение към животните
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 95, параграф 1 от него,
   като има предвид, че:

               (1)

               В съответствие с член 95 от Регламент (ЕС) 2017/625 Комисията проведе публична процедура за подбор и определяне на референтен център на Европейския съюз за хуманно отношение към животните, който да подпомага дейностите на Комисията и държавите членки във връзка с прилагането на правилата, уреждащи изискванията за хуманно отношение към животните, посочени член 1, параграф 2, буква е) от посочения регламент.

               (2)

               Комисията за оценка и подбор, определена за посочената процедура, заключи, че консорциумът, воден от Wageningen Livestock Research и състоящ се също така от Aarhus University и Friedrich-Loeffler-Institut, отговаря на изискванията, определени в член 95, параграф 3 от Регламент (ЕС) 2017/625, и би могъл да отговаря за изпълнението на задачите, предвидени в член 96 от посочения регламент.

               (3)

               Поради това посоченият консорциум следва да бъде определен за референтен център на Европейския съюз за хуманно отношение към животните, отговарящ за изпълнението на помощни задачи, доколкото те са включени в годишните или многогодишните работни програми на референтния център. Програмите следва да се изготвят в съответните с целите и приоритетите на съответните работни програми, приети от Комисията в съответствие с член 36 от Регламент (ЕС) № 652/2014 на Европейския парламент и на Съвета (2).

               (4)

               Определянето следва да се преразглежда на всеки пет години, считано от деня на прилагане на настоящия регламент.

               (5)

               Настоящият регламент следва да се прилага от 29 април 2018 г. в съответствие с датата на прилагане, предвидена в член 167, параграф 3 от Регламент (ЕС) 2017/625,

         ПРИЕ НАСТОЯЩИЯ РЕГЛАМЕНТ:
   Член 1
   Посоченият по-долу консорциум се определя за референтен център на Европейския съюз за хуманното отношение към животните, отговарящ за помощните хоризонтални дейности на Комисията и на държавите членки в областта на изискванията за хуманно отношение към животните:

               Наименование

               :

               Консорциум, воден от Wageningen Livestock Research и състоящ се също така от Aarhus University и Friedrich-Loeffler-Institut.

               Адрес

               :

                           Drevendaalsesteeg 4

                           6708 PB Wageningen

                           NEDERLAND

         Определянето се преразглежда на всеки пет години, считано от деня на прилагане на настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Той се прилага се от 29 април 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 март 2018 година.

            За Комисията

            Председател

         Jean-Claude JUNCKER

      (1)  ОВ L 95, 7.4.2017 г., стр. 1.

      (2)  Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (ОВ L 189, 27.6.2014 г., стр. 1).